
       VI. ROČNÍK  „KAM PATRÍM?“     19. – 22. november 2026 / Dom kultúry / RASLAVICE 	  			www.naskok.sk



                    
 „KAM PATRÍM?“
Človek hľadá svoje miesto celý život. Vo svete, v rodine, v komunite, v tradícii, v spoločnosti aj sám v sebe. Tohtoročné inscenácie prinášajú rôzne odpovede na rovnakú otázku: čo znamená niekam patriť a koľko zo seba sme ochotní obetovať, aby sme boli prijatí? Šiesty NA SKOK-FEST je festivalom stretnutí – ľudí, generácií, divadelných poetík, profesionálov a ochotníkov. Príbehov, ktoré vznikli ďaleko od seba, no stretávajú sa v jednom priestore: v Raslaviciach.








O organizátoroch
Divadlo NA SKOK je repertoárové divadlo z Raslavíc s celoročnou činnosťou. Počas siedmich rokov existencie vytvorilo vlastný repertoár, festival NA SKOK-FEST a stabilnú divácku komunitu doma aj mimo regiónu. V súčasnosti udržiava deväť aktívnych inscenácií a každoročne odohrá približne 50 predstavení pre viac ako 6 000 divákov. Tvorbu divadla ocenili odborné poroty na festivaloch a súťažiach 44 oceneniami vrátane hereckých, režijných, dramaturgických a scénografických cien.
Obec Raslavice je komunálnym  partnerom divadla a tohto podujatia. Činnosť divadla podporuje formou dotácie z rozpočtu obce a prenájmom priestorov kultúrneho domu, pričom veľká časť prevádzky, realizácie inscenácií a festivalu vzniká z vlastnej iniciatívy a zdrojov Divadla NA SKOK.
​Divadelný festival NA SKOK – FEST vznikol pri príležitosti stého výročia od prvej zmienky o ochotníckom divadle v obci Raslavice. Cieľom festivalu je rozvoj kultúrneho a divadelného života v regióne Šariš. Festival ponúka možnosť ochotníckym a poloprofesionálnym divadelným zoskupeniam z daného regiónu, či blízkeho okolia, prezentovať svoje inscenácie a konfrontovať tak výsledky svojej tvorivej práce s diváckou reflexiou. Súčasťou festivalu je každoročne aj prezentácia niekoľkých hosťujúcich profesionálnych divadiel. Ďalším cieľom festivalu je tiež posilniť kultúrne povedomie regiónu Horného Šariša a povzbudiť šikovných ľudí k vytváraniu divadelných súborov, budovaniu živých sociálnych vzťahov, zdravých tvorivých komunít, ktoré môžu byť "liahňou" budúcich profesionálnych umelcov.
Informácie pre návštevníkov festivalu
Vstupenky na program divadelného festivalu si môžete, už tradične, zakúpiť na telefónnom čísle 0907 619 969, v dennej pokladnici na ulici Toplianska 453/1 v Raslaviciach u pani Mgr. Márie Ščešňakovej, alebo na webovom sídle divadla NA SKOK www.naskok.sk.
Internetový predaj vstupeniek končí vždy v hodinu začiatku daného predstavenia. Vstupenky si potom môžete zakúpiť už iba v pokladnici - na mieste.
Rezervácia vstupeniek platí 48 hodín, potom budú vstupenky vrátené do predaja.
Vrátenie vstupenky je možné najneskôr do 48 hodín pred začiatkom predstavenia, a to v dennej pokladnici alebo na telefónnom čísle 0907 619 969.
Permanentka na celý festival  je platná na všetky podujatia v rámci festivalu NA SKOK-FEST VI. okrem organizovaných predstavení a workshopov. V cene 50 eur je v predaji v našej pokladnici do 18. novembra 2026. Využitie permanentky  nie je viazané na konkrétnu osobu.
Počas festivalu bude pokladnica presunutá do kultúrneho domu, do priestorov foyeru. V prevádzke bude vždy od 9:00 do 22:00 hodiny.
Dostupnosť prístavkov, v prípade naplnenia kapacity, oznamujeme vždy na svojej webovej stránke alebo na iných oficiálnych platformách divadla NA SKOK.
Úctivo prosíme všetkých divákov, aby rešpektovali časový harmonogram predstavení a prichádzali vždy najneskôr desať minút pred začiatkom predstavenia. Vstup do sály po začatí predstavenia je zakázaný!
Veľká scéna je pomenovanie pre divadelnú sálu v prípade, že inscenácia bude odohraná v štandardnom divadelnom priestore – diváci v hľadisku a herci na javisku.
Malá scéna je pomenovanie pre tanečnú sálu na poschodí kultúrneho domu - diváci v hľadisku a herci na javisku.
Aréna je pomenovanie pre typ sedenia v divadelnej sále v prípade, že inscenácia bude odohraná v komornom divadelnom priestore - diváci a herci na javisku.
Dovoľujeme si Vás upozorniť, že z podujatia budú zhotovované obrazové a video záznamy.
	Termín podujatia:
	Miesto konania:
	Názov programu:
	Názov kolektívu:
	Účinkujú:
	Réžia:
	O programe:
	Cena vstupenky:

	Štvrtok

19.11.2026

7.30
 
	Divadelná sála / veľká scéna 

	O hlúpom Janovi I.
(Organizované predstavenie pre 1. stupeň základných škôl a materské školy)
(45 minút - bez prestávky)
Predstavenie je vhodné pre divákov od 3 rokov. 
	Divadlo na Sídlisku -
Prešov

	Peter Krivý, Michal Novodomský
	Réžia:
Kolektív divadla 

	Úsmevné vtipno-smiešne prevedenie slovenskej rozprávky o tom ako sa hlúpy Jano vydal do sveta, aby tam prišiel k rozumu. Či sa mu to podarilo, alebo nie, uvidíte v rozprávkovej hre s pesničkami, na ktorej sa zabavia nielen deti, ale aj dospelí.

	Vstupné:
5 eur


	Štvrtok

19.11.2026

9.00
	Tanečná sála / malá scéna
	Varím pravdu: Mačanka I.
(Organizované predstavenie pre seniorov )
(55 minút - bez prestávky)
Predstavenie je vhodné pre divákov od 12 rokov. 
	Divadlo
NA SKOK -Raslavice
	Tímea Bučková

	Réžia:
Martin Bašista 
	Kuchyňa sa mení na javisko, recept na scenár a obyčajné varenie na osobnú výpoveď ženy, ktorá sa po prvý raz rozhodne rozprávať vlastným hlasom. Autorská inscenácia, inšpirovaná poetikou Milky Zimkovej, spája autentický jazyk regiónu, živé varenie, humor aj jemnú iróniu do komorného divadelného zážitku. Vôňa jedla, bezprostredný kontakt s divákom a sila jednoduchého rozprávania vytvárajú predstavenie, v ktorom sa každodennosť mení na výnimočný javiskový okamih.
	Vstupné:               10 eur


	Štvrtok

19.11.2026

9.45
 
	Divadelná sála / veľká scéna 

	O hlúpom Janovi II.
(Organizované predstavenie pre 1. stupeň  základných škôl  a materské školy)
(45 minút - bez prestávky)
Predstavenie je vhodné pre divákov od 3 rokov. 
	Divadlo na Sídlisku -
Prešov

	Peter Krivý, Michal Novodomský
	Réžia:
Kolektív divadla 

	Úsmevné vtipno-smiešne prevedenie slovenskej rozprávky o tom ako sa hlúpy Jano vydal do sveta, aby tam prišiel k rozumu. Či sa mu to podarilo, alebo nie, uvidíte v rozprávkovej hre s pesničkami, na ktorej sa zabavia nielen deti, ale aj dospelí.

	Vstupné:
5 eur


	Štvrtok

19.11.2026

16.00
	Tanečná sála / malá scéna 
	Varím pravdu: Mačanka II.
(Organizované predstavenie pre seniorov )
(55 minút - bez prestávky)
Predstavenie je vhodné pre divákov od 12 rokov. 
	Divadlo
NA SKOK -Raslavice
	Tímea Bučková

	Réžia:
Martin Bašista 
	Kuchyňa sa mení na javisko, recept na scenár a obyčajné varenie na osobnú výpoveď ženy, ktorá sa po prvý raz rozhodne rozprávať vlastným hlasom. Autorská inscenácia, inšpirovaná poetikou Milky Zimkovej, spája autentický jazyk regiónu, živé varenie, humor aj jemnú iróniu do komorného divadelného zážitku. Vôňa jedla, bezprostredný kontakt s divákom a sila jednoduchého rozprávania vytvárajú predstavenie, v ktorom sa každodennosť mení na výnimočný javiskový okamih.
	Vstupné:               10 eur


	
Štvrtok

19.11.2026

19.00
	Divadelná sála / veľká scéna
	Kubo
(80 minút - bez prestávky)
Predstavenie je vhodné pre divákov od 15 rokov. 


	Spišské divadlo -
Spišská Nová  Ves 
	Jozef Novysedlák, Mária Brozmanová, Filip Brišák,  Katarína Turčanová, 
Kristína Kotarbová, Mikuláš Dzurík,  Pavol Gmuca, Peter Gedeon, Petra Dzuriková, Peter Cako a. h. 
	Réžia:               Martin Bašista
	Kultová slovenská klasika prichádza v úplne novej podobe. Spišské divadlo ju hrá v autentickom spišskom nárečí. Dej je presunutý do rozpadnutého bitúnku. Situačný humor, drsná realita čias privatizácie a príbeh, ktorý poznáme, ale tentoraz ho uvidíme inak. Hosťovanie profesionálneho Spišského divadla s najhranejšou inscenáciou pre dospelého diváka minulej sezóny.
	Vstupné:             15 eur


	Piatok

20.11.2026

7.30
	Divadelná sála / veľká scéna
	Tri śestri I.
(Organizované predstavenie pre druhý stupeň základných škôl a stredné školy)
(55 minút – bez prestávky)  
Predstavenie je vhodné pre divákov od 12 rokov. 
+ Moderovaná diskusia s francúzskou organizáciou Toute l´histoire de Tchekhov
	Divadlo
NA SKOK - Raslavice
	Anežka Hudáčková 
Tímea Bučková
Ema Bašistová

	Réžia: Martin Bašista
	Autorská interpretácia Čechovovej tragikomédie, ktorá prenáša klasický text do prostredia slovenského vidieka. Minimalistická scénografia, fyzická akcia, šarišský dialekt a dôsledná práca s rytmom vytvárajú inscenáciu, v ktorej majú pohyb, ticho aj obyčajné predmety rovnakú výpovednú silu ako slovo. Vidiecke prostredie nie je folklórnou kulisou, ale prirodzeným priestorom príbehu o nenaplnených  túžbach, plynutí času a neustálom odkladaní rozhodnutí. Tragikomédia o ľuďoch, ktorí celý život čakajú na zmenu, no najťažším krokom zostáva ten prvý.
	Vstupné:       
5 eur

	Piatok

20.11.2026

9.30
	Divadelná sála / veľká scéna
	Tri śestri II.
(Organizované predstavenie pre druhý stupeň základných škôl a stredné školy)
(55 minút – bez prestávky)  
Predstavenie je vhodné pre divákov od 12 rokov.
+ Moderovaná diskusia s francúzskou organizáciou Toute l´histoire de Tchekhov
	Divadlo
NA SKOK - Raslavice
	Anežka Hudáčková 
Tímea Bučková
Ema Bašistová

	Réžia: Martin Bašista
	Autorská interpretácia Čechovovej tragikomédie, ktorá prenáša klasický text do prostredia slovenského vidieka. Minimalistická scénografia, fyzická akcia, šarišský dialekt a dôsledná práca s rytmom vytvárajú inscenáciu, v ktorej majú pohyb, ticho aj obyčajné predmety rovnakú výpovednú silu ako slovo. Vidiecke prostredie nie je folklórnou kulisou, ale prirodzeným priestorom príbehu o nenaplnených túžbach, plynutí času a neustálom odkladaní rozhodnutí. Tragikomédia o ľuďoch, ktorí celý život čakajú na zmenu, no najťažším krokom zostáva ten prvý.
	Vstupné:       
5 eur

	Piatok

20.11.2026

19.00
	Divadelná sála / veľká scéna
	Ako išiel mrzák na vandrovku
(110 minút – bez prestávky)
Predstavenie je vhodné pre divákov od 15 rokov.
	Divadlo Paradox - Nové Zámky
	Martin Stanko, Veronika Michačová, Jaroslava Forró, Romana Luptáková, Frederik Döme, Roman Haulík, Ivan Bartovič, Ingrid Zachorecová, Roman Haulík
	Réžia: Marek Lupták
	Na írskom Inishmaane sa rozvíria pokojné vlny malomestských vôd, keď sa jeho obyvatelia dozvedia, že na vedľajší ostrov prichádzajú filmári z Ameriky točiť film.
Mnohí si myslia, že majú šancu zahrať si vo filme – medzi nimi je aj telesne postihnutý Billy Claven, ktorý sa rozhodne vydať v ústrety veľkej príležitosti. Podarí sa mu preraziť v Hollywoode? Dokážu kamene na Inishmaane rozprávať? A prečo pekná Helen rozbíja vajcia, ktoré má roznášať? Odpovede na tieto otázky sa možno dozviete v čiernej komédii o tom, že znevýhodnenie nie je vždy na ľuďoch vidno, a že s Írskom to nakoniec nebude až také zlé.
	Vstupné:       
7 eur

	Sobota

21.11.2026

10.00
	Divadelná sála / veľká scéna
	Od Ondreja do Troch Kráľov
(45 minút – bez prestávky)
Predstavenie je vhodné pre divákov od 5 rokov.
	Divadlo Babadlo - Prešov
	Pavol Jozafát Székely, Dorota Novotná
	Réžia: Júlia Labudová
	S jeseňou prichádza aj krásne obdobie predvianočné. Naši predkovia mali s týmto obdobím  spojenie aj s prírodou aj s rôznymi zvyklosťami. Čo sa dialo na Ondreja? Prečo sa strašilo od Barbory? Bola Lucia striga? Čo priniesol Mikuláš ? Kto bol Oceľový tato ? Odkiaľ prišli traja králi? To všetko vám rozpovieme, milé deti a spoločne v starej babičkinej truhlici objavíme staré zvyklosti našich babičiek a deduškov.
	Vstupné:       
5 eur

	Sobota

21.11.2026

14.00
	Nádvorie pred kultúrnym domom
	Kotlíkový súboj
	Prihlásené družstvá 
	Družstvá s ľubovoľným počtom členov
	Koordinátor:
Martin Bašista
	Kotlíkový súboj je tu opäť! Prineste si dobrú náladu, chuť do varenia a ak máte, tak aj nejakú tú „tajnú ingredienciu“, či nejaký overený trik. Mäso a drevo budú zabezpečené. Tešíme sa na spoločné chvíle pri varení a naladení sa na tú pravú festivalovú atmosféru.
	Vstup voľný

	Sobota

21.11.2026

16.00
	Tanečná sála / malá scéna
	Mesiac a magnólie
(70 minút – bez prestávky)
Predstavenie je vhodné pre všetky vekové kategórie. 
	Divadlo Kontra - Spišská Nová Ves
	František Balog, Peter Čižmár, Martin Juríček a Antónia Kurimský Oľšavská
	Réžia:  Klaudyna Rozhin
	Komédia o zákulisí vzniku filmu Odviate vetrom. Čo si počať, ak čas neúprosne beží a scenárista nečítal predlohu? Legendárny hollywoodsky producent David O. Selznick zamyká režiséra a scenáristu vo svojej kancelárii a prinúti ich k nadľudskému výkonu. Mesiac a magnólie v podaní Divadla Kontra ponúka výborné obsadenie, duchaplný humor, briskné dialógy, závratné tempo a neskutočnú zábavu!
	Vstupné  
7 eur

	Sobota

21.11.2026

19.00
	Divadelná sála / aréna
	Varím pravdu: Mačanka 
(55 minút - bez prestávky)
Predstavenie je vhodné pre divákov od 12 rokov. 


	Divadlo NA SKOK - Raslavice
	Tímea Bučková
	Réžia: Martin Bašista
	Kuchyňa sa mení na javisko, recept na scenár a obyčajné varenie na osobnú výpoveď ženy, ktorá sa po prvý raz rozhodne rozprávať vlastným hlasom. Autorská inscenácia, inšpirovaná poetikou Milky Zimkovej, spája autentický jazyk regiónu, živé varenie, humor aj jemnú iróniu do komorného divadelného zážitku. Vôňa jedla, bezprostredný kontakt s divákom a sila jednoduchého rozprávania vytvárajú predstavenie, v ktorom sa každodennosť mení na výnimočný javiskový okamih.
	Vstupné:       
10 eur

	Sobota

21.11.2026

20.30
	Bar / pokladnica
	Klub NA SKOK / Off program
	Účinkujúce súbory a hostia
	-
	-
	-
	Vstup 
voľný 

	Nedeľa

22.11.2026

14.00
	Divadelná sála / veľká scéna
	Dievčatko so zápalkami
(60 minút - bez prestávky)
Predstavenie je vhodné pre divákov od 5 rokov.
	Divadelný súbor Jána Chalupku - 
Brezno
	Emma Bošková, Simona Flochová, Gregor Hargaš, Alex Predajniansky, Sofia Blaschkeová, Ema Klinko, Ema Olnerová, Dárius Ďuriš, Gabriel Vagaday, Samuel Hudák, Milan Iliev, Sofia Tajbošová
	Réžia:  Matej Struhár
	Muzikál Dievčatko so zápalkami je dojemný príbeh malého dievčatka, ktoré sa snaží prežiť ťažké životné podmienky a hľadá svetlo a šťastie vo svojich snoch a kúzelných zápalkách. Cez hudbu, tanec a spev nás muzikál zavedie do jej fascinujúceho sveta, kde prevládajú sny a priateľstvo. Muzikál pripomína, že aj v dnešnom svete, kde vojny, siroty, chudoba a sociálna nerovnosť pretrvávajú, môžeme nájsť nádej a lásku.
	Vstupné: 
7 eur

	Nedeľa

22.11.2026

16.00
	Tanečná sála / malá scéna
	Tri prasiatka a vlk 
(45 minút – bez prestávky)
Predstavenie je vhodné pre deti od 3 rokov
	Bardejovské divadlo - Bardejov
	Martin Šidelský, Marianna Čechová, Simona Šidelská, 
Jana Mokroluská, Natália Tomečková, Stanislav Prokop
	Réžia: Martin Juríček
	Príbeh o troch prasiatkach v rôznych variantoch poznáme asi všetci a preto sme si túto vtipnú rozprávku vybrali ako náš prvý divadelný počin. Nielen kvôli humoru, ale aj pre jej poučné pointy, ktorých je v hre hneď niekoľko: lenivosť sa nevypláca, nemáš dôverovať každému, kto ti sľúbi večeru a priateľov si nevyberaj na základe výzoru, lebo aj „tŕňové prasiatko“ ti môže zachrániť život.
	Vstupné: 
5 eur

	Nedeľa

22.11.2026

19.00
	Divadelná sála / veľká scéna
	Prečo ženy vraždia 
(140 minút vrátane jednej 15 min. prestávky)
Predstavenie je vhodné pre divákov od 12 rokov.
	Divadlo NA SKOK - Raslavice
	Tímea Bučková, Martin Bučko, Ema Bašistová, Kristína Kotarbová, Jaroslav Hribik, Emma Girgošková,
Jakub Sopko, Pavol Jozafát Székely
	Réžia: Martin Bašista
	Dedina je miestom, kde sa každý príbeh skôr či neskôr stane príbehom všetkých. Prečo ženy vraždia je čierna komédia, ktorá pod vrstvou humoru odhaľuje svet ovládaný spoločenskými očakávaniami, predsudkami a túžbou po uznaní. Šarišský dialekt, groteskné situácie a thrillerové napätie vytvárajú inscenáciu, v ktorej sa smiech postupne mení na nepokoj a banálne konflikty odhaľujú temnejšiu tvár medziľudských vzťahov. Režijná interpretácia prepája čierny humor, dedinskú poetiku a absurdnosť do javiskového tvaru, ktorý skúma, čo sa stane, keď človek prestane žiť podľa vlastných potrieb a začne žiť podľa očí druhých. Čierna komédia o komunite, v ktorej sa najväčším zločinom nestáva vražda, ale potreba zapadnúť za každú cenu.
	Vstupné: 
10 eur








Kontakty:
Usporiadateľ:                                                                                                                          Pokladnica: +421 907 619 969, pokladnica@naskok.sk
Divadlo NA SKOK                                                                                                                    Organizátor:  +421 944 641 358, veduci@naskok.sk                         Toplianska 453/1                                            	                                                                        Oficiálne webové stránky: www.naskok.sk, www.raslavice.sk  
086 41 Raslavice                                                                                                          

